CELEX: 32008R0241
Language: hr
Date: 2008-03-17 00:00:00
Title: Uredba Vijeća (EZ) br. 241/2008 od 17. ožujka 2008. o sklapanju Sporazuma o partnerstvu u ribarstvu između Europske zajednice i Republike Gvineje Bisau

04/Sv. 10
            
            
               HR
            
            
               Službeni list Europske unije
            
            
               65
            
         32008R0241
   
               L 075/49
            
            
               SLUŽBENI LIST EUROPSKE UNIJE
            
         UREDBA VIJEĆA (EZ) br. 241/2008
   od 17. ožujka 2008.
   o sklapanju Sporazuma o partnerstvu u ribarstvu između Europske zajednice i Republike Gvineje Bisau
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 37. zajedno s člankom 300. stavkom 2. i prvim podstavkom članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:
   
               (1)
            
            
               Zajednica je dogovorila s Republikom Gvinejom Bisau novi Sporazum o partnerstvu u ribarstvu, osiguravajući plovilima Zajednice ribolovne mogućnosti u vodama nad kojima Gvineja Bisau ima suverenitet ili jurisdikciju u pogledu ribarstva.
            
         
               (2)
            
            
               Kao rezultat navedenih pregovora, 23. svibnja 2007. parafiran je Sporazum o partnerstvu u ribarstvu.
            
         
               (3)
            
            
               U interesu je Zajednice da odobri ovaj Sporazum.
            
         
               (4)
            
            
               Potrebno je odrediti načine raspodjele ribolovnih mogućnosti između država članica,
            
         DONIJELO JE OVU UREDBU:
   Članak 1.
   Sporazum o partnerstvu u ribarstvu između Europske zajednice i Republike Gvineje Bisau (2) ovime se odobrava u ime Zajednice.
   Tekst Sporazuma priložen je ovoj Uredbi.
   Članak 2.
   1.   Ribolovne mogućnosti utvrđene u Protokolu uz ovaj Sporazum raspoređuju se među državama članicama kako slijedi:
   
               (a)
            
            
               ulov škampi:
               
                           Španjolska
                        
                        
                           1 421  BRT
                        
                     
                           Italija
                        
                        
                           1 776  BRT
                        
                     
                           Grčka
                        
                        
                           137  BRT
                        
                     
                           Portugal
                        
                        
                           1 066  BRT
                        
                     
         
               (b)
            
            
               ribolov riba/glavonožaca:
               
                           Španjolska
                        
                        
                           3 143  BRT
                        
                     
                           Italija
                        
                        
                           786  BRT
                        
                     
                           Grčka
                        
                        
                           471  BRT
                        
                     
         
               (c)
            
            
               plovila za ribolov tune s potegačom i plovila s plutajućim parangalom:
               
                           Španjolska
                        
                        
                           10 plovila
                        
                     
                           Francuska
                        
                        
                           9 plovila
                        
                     
                           Portugal
                        
                        
                           4 plovila
                        
                     
         
               (d)
            
            
               plovila za ribolov s ribičkim štapom:
               
                           Španjolska
                        
                        
                           10 plovila
                        
                     
                           Francuska
                        
                        
                           4 plovila
                        
                     
         2.   Ako zahtjevi za izdavanje povlastice država članica iz stavka 1. ne iscrpe sve ribolovne mogućnosti utvrđene u Protokolu uz ovaj Sporazum, Komisija može uzeti u obzir zahtjeve za izdavanje povlastice bilo koje druge države članice.
   Članak 3.
   Države članice čija plovila obavljaju ribolovne aktivnosti u skladu sa Sporazumom iz članka 1. obavješćuju Komisiju o količinama za svaki ulovljeni riblji stok unutar ribolovne zone Gvineje Bisau u skladu s Uredbom Komisije (EZ) br. 500/2001 od 14. ožujka 2001. o utvrđivanju detaljnih pravila za primjenu Uredbe Vijeća (EEZ) br. 2847/93 o nadzoru ulova s ribarskih plovila Zajednice u vodama trećih zemalja i na otvorenim morima (3).
   Članak 4.
   Ovime se ovlašćuje predsjednik Vijeća da odredi osobe opunomoćene za potpisivanje Sporazuma kako bi isti bio obvezujući za Zajednicu.
   Članak 5.
   Ova Uredba stupa na snagu na dan objave u Službenom listu Europske Unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. ožujka 2008.
      
         
            Za Vijeće
         
         
            Predsjednik
         
         I. JARC
      
   
   
      (1)  Mišljenje od 11. ožujka 2008. (još nije objavljeno u Službenom listu).
   
      (2)  SL L 324, 27.12.2007., str. 5.
   
      (3)  SL L 73, 15.3.2001., str. 8.